Indonezia falketo

La Indonezia falketo (Microhierax fringillarius) estas specio de rabobirdo de la familio de Falkedoj kaj genro de Falketoj, kiu komponiĝas el tre malgrandaj falkoj de Azio.

Ĝi estas unu el la plej malgrandaj rabobirdoj, tipe inter 14–16 cm longa. Ĝi estas indiĝena kaj komuna specio de loĝantaj birdoj de Brunejo, Birmo, suda Tajlando, Malajzio, Singapuro kaj ĉefe en Indonezio de kio venas la komuna nomo.iucn

Ili nestumas en arbotruoj. Ili manĝas malgrandajn birdojn kaj insektojn. La tipa habitato estas arbaroj, arbarbordoj, arbarklarejoj, duarangaj arbaroj kaj malfermaj arbaroj.

Ĝi havas nigrajn suprajn partojn, blankecruĝecajn subajn partojn, en la nigra kapo markata malantaŭokula larĝa blanka strio kaj malgranda blanka frunto. Estas nigraj markoj en flankoj kaj femuroj, kio estas tialo por aludo al kruroj aŭ fingroj en la latina scienca nomo. La vosto estas nigra kun blankaj markoj en suba vosto.

 Referencoj 

Kategorio:Falkoformaj
Kategorio:Falkedoj
Kategorio:Birdoj de Azio